ai4bharat/Pralekha huggingface dataset:
హోం మంత్రిత్వ శాఖ
ఢిల్లీలో కోవిడ్-19 పరిస్థితిని సమీక్షించిన కేబినెట్ కార్యదర్శి
దేశ రాజధాని ఢిల్లీలో కోవిడ్ -19 సంసిద్ధతకు సంబంధించిన వివిధ అంశాలను భారత ప్రభుత్వ కేబినెట్ కార్యదర్శి శ్రీ రాజీవ్ గౌబా ఈ రోజు సమీక్షించారు. ఈ సమావేశానికి ఈ హోంశాఖ కార్యదర్శి డాక్టర్ వి.కె. పాల్, నీతి ఆయోగ్ సభ్యుడు, ఢిల్లీ ప్రభుత్వ చీఫ్ సెక్రటరీ, రాష్ట్ర ప్రభుత్వ సీనియర్ అధికారులు, కేంద్ర ఆరోగ్య మంత్రిత్వ శాఖ సీనియర్ అధికారులు మరియు ఢిల్లీ మునిసిపల్ కార్పొరేషన్ల కమిషనర్లు మరియు ఎన్ డి ఎం సి చైర్మన్ హాజరయ్యారు. క్రియాశీల కేసులు, మరణాలు మరియు పాజిటివిటీ రేటు,వైద్య మౌలిక సదుపాయాల లభ్యత, విస్తరణ ప్రణాళికలు; ఆక్సిజన్ లభ్యత ; ఇంటి ఐసోలేషన్ విధానాలు, హెల్ప్లైన్; అంబులెన్స్ సేవలు; పరీక్షలకు సంబందించిన తాజా పరిస్థితిని రాష్ట్ర ప్రభుత్వ అధికారులు వివరించారు.
కోవిడ్ పడకలు, ఐసియులు మరియు వెంటిలేటర్లకు పెరుగుతున్న డిమాండ్ను తట్టుకోవడానికి ఢిల్లీలో వైద్య మౌలిక సదుపాయాలను త్వరగా పెంచాల్సిన అవసరం ఉందని క్యాబినెట్ కార్యదర్శి స్పష్టం చేశారు.కోవిడ్ పడకలు మరియు ఇతర సౌకర్యాలు /వైద్య సేవల లభ్యతపై సంబంధిత సమాచారాన్ని ప్రత్యేక వెబ్సైట్లు / యాప్ ల ద్వారా ప్రజలకు అందుబాటులో ఉంచడానికి చర్యలు తీసుకోవాలని అన్నారు. అవసరమైనవారికి సంబంధిత క్లినికల్ సమాచారాన్ని అందించడానికి ప్రత్యేక హెల్ప్లైన్ ను ఏర్పాటు చేసి దానికి విస్తృత ప్రచారం కల్పించాలని అన్నారు. దీనిలో తగిన సంఖ్యలో సిబ్బందిని నియమించి నిరంతర సేవలు అందించేలా చూడాలని అన్నారు. ఆక్సిజన్ లభ్యతకు సంబంధించిన సమస్యలపై ఆవేదన వ్యక్తం చేసిన కేబినెట్ కార్యదర్శి ఇటీవలి కాలంలో అవసరమైన ఆక్సిజన్ సకాలంలో లభించకపోవడంతో ప్రజలు తీవ్ర సమస్యను ఎదుర్కోవలసి వచ్చిందని అన్నారు.తమకు కేటాయించిన ఆక్సిజన్ను పొందేందుకు ఢిల్లీ ప్రభుత్వం అన్ని చర్యలను అమలు చేయాలనీ సూచించిన కార్యదర్శి వీటిని హేతుబద్ధంగా మరియు పారదర్శకంగా పంపిణీ చేసి అక్రమ మళ్లింపులు వృధాలను అరికట్టాలని అన్నారు. వైద్య సేవలను అందుబాటులోకి తీసుకొని రావడానికి పదవీ విరమణ చేసిన వైద్య సిబ్బందిని నియమించడానికి ప్రభుత్వం చర్యలు తీసుకోవాలని సూచించారు. పరీక్షల సంఖ్యను పెంచి వాటి ఫలితాలు త్వరగా లభించేలా చూడాలని అన్నారు.
గతంలో అమలు చేసిన విధంగా ఆసుపత్రుల్లో కోవిడ్ పడకల వివరాలను బోర్డుల ద్వారా తిరిగి ప్రదర్శించడానికి చర్యలు తీసుకోవాలని కేంద్ర ఆరోగ్యశాఖ అధికారులు ఆదేశాలు జారే చేశారు. వివిధ ఆసుపత్రులు, వైద్య కేంద్రాల్లో ఆక్సిజన్ వినియోగంపై సమీక్ష నిర్వహించాలని ఆరోగ్యశాఖ అదనపు కార్యదర్శి సూచించారు.
ఢిల్లీలో పరిస్థితి తీవ్రతను ప్రస్తావించిన డాక్టర్ వి.కె. పాల్ రాజధానిలో వైద్య సదుపాయాలను మెరుగుపరచడానికి చిన్న నర్సింగ్ హోమ్లు మరియు ఆసుపత్రులను వినియోగంలోకి తేవాలని సిఫార్సు చేశారు. నిబంధనల ప్రకారం హోటళ్ళు, తగిన సౌకర్యాలు వున్న ప్రదేశాలలో కోవిడ్ కేర్ సెంటర్లను ప్రారంభించాలని ఆయన కోరారు. ఢిల్లీ ప్రభుత్వం నిర్వహిస్తున్న 24x7 హెల్ప్లైన్కు అనుబంధంగా, కోవిడ్ -19 రోగులకు స్వచ్ఛందంగా వైద్య సంప్రదింపులు అందించగల 50 మంది వైద్యులను అందించాలని ఢిల్లీ మెడికల్ అసోసియేషన్ను అభ్యర్థించాలని ఆయన సూచించారు. ఆక్సిజన్ సాంద్రతలు మరియు ఇతర వైద్య సదుపాయాల వినియోగం, వైద్య సౌకర్యాలపై హెల్ప్లైన్ / వైద్య నిపుణులు సలహాలు సూచనలు అందించేలా చూడాలని ఆయన అన్నారు.
సాంస్కృతిక మంత్రిత్వ శాఖ
భారతదేశానికి 39 వ ప్రపంచ వారసత్వ గుర్తింపు లభించింది
తెలంగాణ రాష్ట్రం వరంగల్లోని పాలంపెట్ వద్ద ఉన్న రుద్రేశ్వర ఆలయం  యునెస్కో ప్రపంచ వారసత్వ జాబితాలో చేరింది
మరో మైలురాయి సాధనలో భారత్ ముందంజలో నిలిచింది. తెలంగాణ రాష్ట్రంలోని వరంగల్కు సమీపంలో ములుగు జిల్లాలోని పాలంపేట వద్ద ఉన్న రుద్రేశ్వర ఆలయాం  యునెస్కో ప్రపంచ వారసత్వ జాబితాలో చేర్చబడింది. ఈ రోజు యునెస్కో ప్రపంచ వారసత్వ కమిటీ 44 వ సమావేశంలో ఈ నిర్ణయం తీసుకున్నారు. రామప్ప ఆలయం 13 వ శతాబ్దపు ఇంజనీరింగ్ అద్భుతం. దాని వాస్తుశిల్పి రామప్ప పేరు మీద 2019 సంవత్సరానికి యునెస్కో ప్రపంచ వారసత్వ ప్రదేశానికి నామినేషన్గా ప్రభుత్వం ప్రతిపాదించింది.
'ప్రపంచ వారసత్వ ప్రదేశంగా కాకతీయ రుద్రేశ్వర  ఆలయం, భారతదేశంలోని తెలంగాణ. బ్రావో!' అంటూ యునెస్కో ఈ రోజు ఒక ట్వీట్లో ప్రకటించింది.
కాకతీయ రామప్ప ఆలయాన్ని యూనెస్కో ప్రపంచ వారసత్వ ప్రదేశంగా ప్రకటించడంపై ప్రధాని శ్రీ నరేంద్ర మోదీ సంతోషం వ్యక్తం చేశారు. ఈ అద్భుత ఆలయ సముదాయాన్ని సందర్శించి, దాని గొప్పతనాన్ని అనుభవించాలని ఆయన ప్రజలను కోరారు.
యునెస్కో చేసిన ట్వీట్పై స్పందించిన ప్రధాని;
"అద్భుతం! అందరికీ, ప్రత్యేకంగా తెలంగాణ ప్రజలకు అభినందనలు.
దిగ్గజ రామప్ప ఆలయం కాకతీయ రాజవంశం యొక్క అద్భుతమైన నైపుణ్యానికి ప్రతీక. ఈ ప్రఖ్యాత ఆలయ సముదాయాన్ని సందర్శించి, దాని గొప్పతనం గురించి మొదటి అనుభవాన్ని పొందాలని నేను మీ అందరినీ కోరుతున్నాను. "
ఐక్యరాజ్యసమితి విద్యా, శాస్త్రీయ మరియు సాంస్కృతిక సంస్థ  ప్రపంచ వారసత్వ గుర్తింపును ప్రదానం చేసినందున కేంద్ర సాంస్కృతిక, పర్యాటక మరియు ఈశాన్య ప్రాంత అభివృద్ధి శాఖ మంత్రి శ్రీ జి కిషన్ రెడ్డి స్పందించారు. ప్రధాన మంత్రి నరేంద్ర మోదీకి మార్గదర్శకత్వం మరియు మద్దతు ఇచ్చినందుకు ధన్యవాదాలు తెలిపారు. తెలంగాణ రాష్ట్రంలోని వరంగల్ సమీపంలో ములుగు జిల్లాలోని పాలంపేట వద్ద ఉన్న రుద్రేశ్వర ఆలయం .
'తెలంగాణ వరంగల్ లోని పాలంపేట వద్ద ఉన్న రామప్ప ఆలయానికి యునెస్కో ప్రపంచ వారసత్వ గుర్తింపును అందజేసిందని తెలియజేయడం నాకు ఎంతో ఆనందాన్ని ఇస్తోంది. దేశం తరపున ముఖ్యంగా తెలంగాణ ప్రజల తరఫున గౌరవనీయ ప్రధాని మార్గదర్శకత్వం మరియు మద్దతుకు నా కృతజ్ఞతలు తెలియజేస్తున్నాను ' అ
ని జి కిషన్ రెడ్డి ట్వీట్ చేశారు.
ఆర్కియాలజికల్ సర్వే ఆఫ్ ఇండియా  బృందంతో పాటు విదేశాంగ మంత్రిత్వ శాఖకు కూడా కేంద్రమంత్రి కృతజ్ఞతలు తెలిపారు.
ప్రధాన మంత్రి కార్యాలయం
ప్రభుత్వాన్ని ఏర్పాటు చేసినందుకు శ్రీ బెంజామిన్ నెతన్యాహూ కు అభినందనలను తెలిపిన ప్రధాన మంత్రి
ఇజ్ రాయల్ ప్రధాని గా శ్రీ బెంజామిన్ నెతన్యాహూ పదవీ ప్రమాణాన్ని స్వీకరించడం తో పాటు ప్రభుత్వాన్ని ఏర్పాటు చేసినందుకు ప్రధాన మంత్రి శ్రీ నరేంద్ర మోదీ ఆయన కు అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రభుత్వాన్ని ఏర్పాటు చేసినందుకు @netanyahu మీకు ఇవే హృదయ పూర్వక అభినందన లు. మన వ్యూహాత్మక భాగస్వామ్యాన్ని బలపరచడం కోసం కలసి పని చేయాలి అని నేను ఆశ పడుతున్నాను.’’ అని పేర్కొన్నారు.
ప్రధాన మంత్రి కార్యాలయం
క్విట్ ఇండియా ఉద్యమం లో పాలుపంచుకొన్న వారందరికి శ్రద్ధాంజలి ఘటించిన ప్రధాన మంత్రి
వలసవాదానికి వ్యతిరేకం గా పోరాటాన్ని పటిష్టపరచడం లో ఒక కీలకమైనటువంటి పాత్ర ను పోషించిన క్విట్ ఇండియా ఉద్యమం లో పాలుపంచుకొన్న వారందరికి ప్రధాన మంత్రి శ్రీ నరేంద్ర మోదీ శ్రద్ధాంజలి అర్పించారు.
ప్రధాన మంత్రి ఒక ట్వీట్ లో –
‘‘వలసవాదాని కి వ్యతిరేకం గా పోరాటాన్ని పటిష్టపరచడం లో ఒక కీలకమైనటువంటి పాత్ర ను పోషించిన క్విట్ ఇండియా ఉద్యమం లో పాలుపంచుకొన్న వారందరికి ఇదే శ్రద్ధాంజలి. మహాత్మ గాంధీ నుంచి ప్రేరణ ను పొందిన క్విట్ ఇండియా ఉద్యమం తాలూకు ప్రతిధ్వనులు భారతదేశం వ్యాప్తంగా తిరిగి వినవచ్చి మన దేశం యువత లో శక్తి ని నింపాయి’’ అని పేర్కొన్నారు.
Tributes to the greats who took part in the Quit India Movement, which played a crucial role in strengthening the fight against colonialism. Inspired by Mahatma Gandhi, the spirit of the Quit India movement reverberated across India and energised the youth of our nation.
— Narendra Modi  August 9, 2021
ఆర్థిక మంత్రిత్వ శాఖ
వివిధ ప్రాంతాలలో ' కచ్ఛప్' కార్యక్రమాన్ని నిర్వహించి 955 సజీవ గంగా తాబేళ్లను రక్షించి ఆరు మంది అక్రమ వన్యప్రాణుల వ్యాపారులను అరెస్ట్ చేసిన డీఆర్ఐ
డైరెక్టరేట్ ఆఫ్ రెవెన్యూ ఇంటెలిజెన్స్  నిన్న నాగ్పూర్, భోపాల్, చెన్నైలలో దాడులు నిర్వహించి అక్రమంగా రవాణా చేస్తున్న వివిధ జాతులకు చెందిన 955 గంగా తాబేళ్లను స్వాధీనం చేసుకుని 6 మంది వ్యక్తులను అదుపులోకి తీసుకుంది.
అంతరించిపోతున్న/ ప్రమాదం ఎదుర్కొంటున్న జాతులుగా గుర్తించి రెడ్ లిస్ట్, వన్యప్రాణుల  చట్టం, 1972 షెడ్యూల్ I,II లో ఇంటర్నేషనల్ యూనియన్ ఫర్ కన్జర్వేషన్ ఆఫ్ నేచర్ చేర్చిన జాబితాలో ఉన్న ''గంగా తాబేళ్లు''ను కొందరు వ్యాపారులు సిండికేట్ గా ఏర్పడి అక్రమంగా రవాణా చేస్తున్నారని డైరెక్టరేట్ ఆఫ్ రెవెన్యూ ఇంటెలిజెన్స్ అధికారులకు సమాచారం అందింది. అక్రమ వ్యాపారం, ఆవాసాల క్షీణత ఈ జాతులకు ప్రధాన ముప్పుగా ఉంది.
దేశంలోని వివిధ ప్రదేశాల్లో వన్యప్రాణులను అక్రమంగా రవాణా చేస్తున్న వారిని పట్టుకుని తాబేళ్లను రక్షించేందుకు డైరెక్టరేట్ ఆఫ్ రెవెన్యూ ఇంటెలిజెన్స్ అధికారులు జాతీయ స్థాయిలో అమలు చేయడానికి ఒక క్లిష్టమైన ప్రణాళికను రూపొందించారు.
జాతీయ స్థాయిలో అమలు చేసిన ప్రణాళికలో భాగంగా 30.09.2023న నాగ్పూర్, భోపాల్, చెన్నైలలో దాడులు నిర్వహించిన డైరెక్టరేట్ ఆఫ్ రెవెన్యూ ఇంటెలిజెన్స్ అధికారులు మొత్తం 6 మంది వ్యక్తులను అదుపులోకి తీసుకుని వారి నుంచి సజీవంగా ఉన్న 955 ప్రత్యక్ష తాబేళ్లను స్వాధీనం చేసుకున్నారు డైరెక్టరేట్ ఆఫ్ రెవెన్యూ ఇంటెలిజెన్స్ అధికారులు స్వాధీనం చేసుకున్న గంగా తాబేళ్లలలో ఇండియన్ డేరా తాబేలు, ఇండియన్ ఫ్లాప్షెల్ తాబేలు, క్రౌన్ రివర్ తాబేలు, నల్ల మచ్చలు/చెరువు తాబేలు, బ్రౌన్ రూఫ్డ్ రకం తాబేళ్లు ఉన్నాయి.
వన్యప్రాణి  చట్టం, 1972 కింద ప్రాథమిక విచారణ జరిపిన డైరెక్టరేట్ ఆఫ్ రెవెన్యూ ఇంటెలిజెన్స్ అధికారులు నేరస్థులు, స్వాధీనం చేసుకున్న గంగా తాబేళ్లను తదుపరి విచారణ కోసం సంబంధిత అటవీ శాఖ అధికారులకు అప్పగించారు.
పర్యావరణాన్ని పరిరక్షించడానికి, అక్రమ వన్యప్రాణుల అక్రమ రవాణాను నివారించడానికి డైరెక్టరేట్ ఆఫ్ రెవెన్యూ ఇంటెలిజెన్స్ పటిష్ట చర్యలు అమలు చేస్తోంది. గత కొన్ని నెలలుగా అమలు చేస్తున్న కార్యక్రమంలో భాగంగా డైరెక్టరేట్ ఆఫ్ రెవెన్యూ ఇంటెలిజెన్స్ అధికారులు దాడులు చేశారు. అధికారులు రక్షించిన ప్రాణుల్లో కొన్ని అంతరించిపోతున్న/ ప్రమాదం ఎదుర్కొంటున్న జాతులుగా గుర్తించి రెడ్ లిస్ట్, వన్యప్రాణుల  చట్టం, 1972 షెడ్యూల్ I,II లో ఇంటర్నేషనల్ యూనియన్ ఫర్ కన్జర్వేషన్ ఆఫ్ నేచర్ చేర్చిన జాబితాలో ఉన్నాయి. అక్రమ వ్యాపారం, మాంసం కోసం దోపిడీ, ఆవాసాల క్షీణత వల్ల ఈ జాతులు ముప్పు ఎదుర్కొంటున్నాయి.
ప్రధాన మంత్రి కార్యాలయం
క్రొత్త పార్లమెంటు భవనాన్ని నిర్మించిన శ్రమికుల ను సత్కరించి న ప్రధాన మంత్రి
పార్లమెంటు నూతన భవనాన్ని నిర్మించిన శ్రమికుల తో ప్రధాన మంత్రి శ్రీ నరేంద్ర మోదీ ఈ రోజు న భేటీ కావడం తో పాటు వారి ని సత్కరించారు కూడాను. వారు అందించినటువంటి తోడ్పాటు కు శాశ్వతత్వాన్ని సంతరించాలనే ఉద్దేశ్యం తో నూతన పార్లమెంటు భవనం లో క్రొత్త గేలరీ ని ఏర్పాటు చేయడమైంది.
ప్రధాన మంత్రి ఒక ట్వీట్ లో,
‘‘ఈ రోజు న, మనం మన పార్లమెంటు నూతన భవనాన్ని ప్రారంభించుకొంటున్న తరుణం లో, మనం శ్రమికుల ను వారి యొక్క అలుపు ఎరుగని అటువంటి సమర్పణ భావాని కి మరియు పనితనాని కి గాను సమ్మానించు కొంటున్నాం.’ అని పేర్కొన్నారు.
రక్షణ మంత్రిత్వ శాఖ
రక్షా మంత్రి శ్రీ రాజ్నాథ్ సింగ్
1971 యుద్ధంలో మన దేశ సైనికులు కనబరిచిన ధైర్యాన్ని, త్యాగాన్ని ‘స్వర్ణిమ్ విజయ్ దివస్’ సందర్భంగా గుర్తు చేసుకున్న రక్షణ మంత్రి రాజ్నాథ్ సింగ్
భారత సైనిక చరిత్రలో 1971 యుద్ధం సువర్ణ అధ్యాయమని పేర్కొన్న రక్షణ మంత్రి
1971లో పాకిస్థాన్తో జరిగిన యుద్ధంలో మన దేశ సైనికులు కనబరిచిన అపారమైన ధైర్యాన్ని, పరాక్రమాన్ని, త్యాగాన్నికేంద్ర రక్షణ మంత్రి శ్రీ రాజ్నాథ్ సింగ్ గురువారం గుర్తు చేసుకున్నారు. డిసెంబర్ 16, 2021న ‘స్వర్ణిమ్ విజయ్ దివస్’ సందర్భంగా ఇక్కడ ఏర్పాటు చేసిన ఒక కార్యక్రమంలో ఆయన పాల్గొని వారి ధైర్యాన్ని, త్యాగాన్ని స్మరించుకున్నారు. తన వరుస ట్వీట్లలో కేంద్ర రక్షణ మంత్రి 1971 యుద్ధాన్ని భారతదేశ సైనిక చరిత్రలో ఒక సువర్ణ అధ్యాయంగా అభివర్ణించారు. ఈ సందర్భంగా 1971 యుద్ధం సమయంలో తీసిన కొన్ని పాత చిత్రాలను కూడా రక్షణ మంత్రి పంచుకున్నారు, ఇందులో ఇన్స్ట్రుమెంట్ ఆఫ్ సరెండర్ యొక్క చారిత్రాత్మక ఛాయాచిత్రం కూడా ఉంది. 1971 యుద్ధంలో భారతదేశం విజయం సాధించి 50 సంవత్సరాలు గడిచిన నేపథ్యాన్ని పురస్కరించుకొని 'స్వర్ణిమ్ విజయ్ వర్ష్' జరుపుకుంటున్నారు. యుద్ధంలో పాల్గొన్న అనుభవజ్ఞులకు తగిన గౌరవం చూపడంతో పాటు సాధారణంగా ప్రజలలో మరియు ముఖ్యంగా సాయుధ దళాలలో ఐక్యత, జాతీయత, సగౌరత యొక్క సందేశాన్ని వ్యాప్తి చేయడం దీని లక్ష్యం.
(Visitor Counter : 99
ఆర్థిక మంత్రిత్వ శాఖ
నవంబర్ 2020లో వసూలు అయిన రూ.1,04,963 కోట్ల స్థూల జిఎస్టి ఆదాయం
నవంబర్ మాసంలో వసూలు అయిన స్థూల జిఎస్టి ఆదాయం రూ. 1,04,963 కోట్లు కాగా, అందులో 19,189 కోట్లు సిజిఎస్టి, 25,540 కోట్ల ఎస్జిఎస్టి, 51,992 కోట్లు ఐజిఎస్టి , సెస్ రూ.8,242 కోట్లు గా ఉన్నది. నవంబర్ నెలలో 30వ తేదీ వరకు దాఖలు చేసిన మొత్తం జిఎస్టిఆర్-3బి రిటర్న్స్ రూ.82 లక్షలుగా ఉంది.
ప్రభుత్వం రూ. 22,293 కోట్లను సిజిఎస్టిగా, ఐజిఎస్టి నుంచి రూ.16,286 కోట్లను ఎస్జిఎస్టిగా సాధారణ పరిష్కారంగా నిర్ణయించింది. నవంబర్, 2020కి గాను సాధారణ ఒప్పందంగా కేంద్ర, రాష్ట్ర ప్రభుత్వాలు ఆర్జించిన మొత్తం ఆదాయం సిజిఎస్టికి రూ.41,482 కోట్లు, ఎస్జిఎస్టికి రూ.41,826 కోట్లు.
జిఎస్టి ఆదాయంలో ఇటీవలి కాలంలోని రికవరీకి అనుగుణంగా, నవంబర్ 2020 నెలకు గాను ఆదాయాలు, గత ఏడాది ఇదే నెల జిఎస్టి ఆదాయంతో పోలిస్తే 1.4% అధికంగా ఉంది. ఈ నెలలో దిగుమతి చేసుకున్న సరుకుపై ఆదాయం గత ఏడాది ఇదే నెలలో సమకూరిన ఆదాయంకన్నా 4.9% అధికంగా ఉండగా, దేశీయ లావాదేవీలు పై ఆదాయం 0.5% అధికంగా ఉంది.
దిగువన ఇచ్చిన చిత్రపటం ప్రస్తుత సంవత్సరంలో నెలవారీ స్థూల జిఎస్టి ఆదాయాల సరళిని చూపుతుంది. ఈ పట్టిక నవంబర్ 2019తో పోలిస్తే నవంబర్ 2020లో ప్రతి రాష్ట్రం వసూలు చేసిన జిఎస్టి గణాంకాలను రాష్ట్రాల వారీగా చూపుతుంది.
నవంబర్ 2020 లో రాష్ట్రాల వారీగా జిఎస్టి ఆదాయాల వృద్ధి
మంత్రిమండలి
కేంద్ర జాబితా లో ఇతర వెనుకబడిన తరగతుల ఉప వర్గీకరణ అంశం పై పరిశీలన జరుపుతున్న కమిశన్ పదవీకాలాన్ని 2019వ సంవత్సరం మే నెల 31వ తేదీ వరకు పొడిగించేందుకు ఆమోదం తెలిపిన మంత్రివర్గం
కేంద్ర జాబితా లో ఇతర వెనుకబడిన తరగతుల ఉప వర్గీకరణ అంశంపై పరిశీలన జరుపుతున్న కమిశన్ యొక్క పదవీకాలాన్ని 2018 వ సంవత్సరం నవంబర్ 30 వ తేదీ నుండి మరో ఆరు నెలల పాటు అంటే 2019 వ సంవత్సరం మే నెల 31 వ తేదీ వరకు పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ కమిశన్ రాష్ట్ర ప్రభుత్వాలు, రాష్ట్రాల వెనుకబడిన తరగతుల సంఘాలు, వివిధ సముదాయాల సంఘాలు మరియు వేరువేరు వెనుకబడిన తరగతులకు చెందిన సాధారణ ప్రజానీకం తో సహా తత్సంబంధిత వర్గాల తో విస్తృతమైన సమావేశాలను నిర్వహించింది; అంతేకాదు, ఉన్నత విద్య సంస్థ లో ప్రవేశం పొందిన ఒబిసి ల కులం వారీ రికార్డుల ను, అలాగే కేంద్రీయ విభాగాల లో, కేంద్ర ప్రభుత్వ రంగ సంస్థలు, ప్రభుత్వ రంగ బ్యాంకులలో మరియు ఆర్థిక సంస్థ లలో నియామకం జరిగిన వారి కి సంబంధించిన ఇదే విధమైన కులం వారీ గణాంకాలను కూడా సేకరించింది.
ఉప వర్గీకరణ సంబంధిత పట్టికలను ఖరారు చేసి, నివేదిక ను ఇచ్చే కన్నా ముందు సేకరించినటువంటి గణాంకాల పరీక్ష, విశ్లేషణ ల ఆధారం గా రాష్ట్రాల తోను, ఆ రాష్ట్రాల కు చెందిన వెనుకబడిన తరగతుల సంఘాల తోను మరో విడత చర్చలు సాగించవలసిన అవసరం ఉందని కమిశన్ అభిప్రాయపడింది.
(
నైపుణ్యాభివృద్ధి మంత్రిత్వ శాఖ
ఏఐ ఫర్ ఇండియా 2.0 అనే ఉచిత ఏఐ నైపుణ్య శిక్షణా కోర్సును ప్రారంభించిన శ్రీ ధర్మేంద్ర ప్రధాన్
- ప్రపంచ యువజన నైపుణ్యాల దినోత్సవం సందర్భంగా భారతీయ భాషలలో కోర్సు ఆవిష్కరణ
- సాంకేతికత భాషకు ఖైదీ కాకూడదు.. భారతీయ భాషల్లో టెక్నాలజీ కోర్సులు రావాలని శ్రీ ధర్మేంద్ర ప్రధాన్ పిలుపు
కేంద్ర విద్య, నైపుణ్యాభివృద్ధి మవరియు వ్యవస్థాపకత శాఖ మంత్రి శ్రీ ధర్మేంద్ర ప్రధాన్ ఈరోజు ప్రపంచ యువజన నైపుణ్యాల దినోత్సవం సందర్భంగా కృత్రిమ మేథస్సుపై ఉచిత ఆన్లైన్ శిక్షణా కార్యక్రమం ‘ఏఐ ఫర్ ఇండియా 2.0’ను ప్రారంభించారు. ఇది స్కిల్ ఇండియా, జీయువీఐ సంయుక్త చొరవ. ఈ ఎన్.సి.వి.ఇ.టి మరియు ఐఐటీ మద్రాస్ గుర్తింపు పొందిన ఆన్లైన్ ప్రోగ్రామ్ యువతకు కావాల్సిన నైపుణ్యాలరను అందించి వారిని సాంకేతికంగా సన్నద్ధం చేస్తుంది. ఈ సందర్భంగా శ్రీ ప్రధాన్ మాట్లాడుతూ.. సాంకేతికత భాష కారణంగా ఖైదీ కాకూడదని మరిన్ని భారతీయ భాషల్లో టెక్నాలజీ కోర్సులు రావాలని పిలుపునిచ్చారు. సాంకేతిక విద్యలో భాషాపరమైన అవరోధాన్ని తొలగించడం, మన యువశక్తిని ముఖ్యంగా గ్రామీణ ప్రాంతాల్లోని వారి భవిష్యత్తును నిరూపణ చేయడం దిశగా ఇదొక మంచి ఆరంభం అని ఆయన అన్నారు. భారతదేశం మేటి టెక్నాలజీ-అవగాహన కలిగిన దేశమని, భారతదేశంలో డిజిటల్ చెల్లింపులను స్వీకరించడంలో విజయగాథ ఒక ఉదాహరణ అని ఆయన అన్నారు. పిరమిడ్ జనాభాలో అట్టడుగు వర్గాలకు అత్యాధునిక సాంకేతిక పరిజ్ఞానంపై అవగాహన కల్పించేందుకు జీయువీఐ చొరవ తీసుకోవడం పట్ల ఆయన సంతృప్తి వ్యక్తం చేశారు.
దేశంలోని ప్రతి ప్రాంతానికి ఏఐ నేర్చుకునేలా సులభ సౌలభ్యాన్ని ఊహించే చొరవను శ్రీ ప్రధాన్ హృదయపూర్వకంగా అభినందించారు. జీయువీఐ, ఒక IIT మద్రాస్ ఇంక్యుబేటెడ్ స్టార్టప్ అనేది టెక్ ప్లాట్ఫారమ్, ఇది మాతృభాషలో టెక్ లెర్నింగ్ని అనుమతిస్తుంది. ఈ కార్యక్రమం 9 భారతీయ భాషలలో నిర్వహించబడింది. జీయువీఐ అనేది IIT మద్రాస్ ఇంక్యుబేటెడ్ స్టార్టప్. ఇది టెక్ ప్లాట్ఫారమ్. ఇది మాతృ భాషలో టెక్ లెర్నింగ్ని అనుమతిస్తుంది. ఈ కార్యక్రమం 9 భారతీయ భాషలలో అందించబడుతోంది.
హోం మంత్రిత్వ శాఖ
కేంద్ర హోం మంత్రి అమిత్ షా అధ్యక్షతన జరిగిన ఉన్నత స్థాయి కమిటీ సమావేశం అదనపు కేంద్ర సహాయంగా ఐదు రాష్ట్రాలకు రూ.1,816.162 కోట్లు కేటాయించింది.
ప్రకృతి వైపరీత్యాలను ఎదుర్కొన్న ఈ ఐదు రాష్ట్రాల ప్రజలను ఆదుకోవాలనే ప్రధాన మంత్రి నరేంద్ర మోదీ నేతృత్వంలోని కేంద్ర ప్రభుత్వం సంకల్పాన్ని ఇది తెలియజేస్తోంది.
అస్సాం, హిమాచల్ ప్రదేశ్, కర్నాటక, మేఘాలయ నాగాలాండ్ 2022లో సంభవించిన వరదలు/కొండచరియలు విరిగిపడటం, క్లౌడ్బర్స్ట్ కోసం నిధులు పొందాయి.
2022లో వరదలు, కొండచరియలు విరిగిపడటం, మేఘాల విస్ఫోటం వల్ల ప్రభావితమైన ఐదు రాష్ట్రాలకు జాతీయ విపత్తు ప్రతిస్పందన నిధి  కింద అదనపు కేంద్ర సహాయాన్ని కేంద్ర హోం మంత్రి అమిత్ షా అధ్యక్షతన అత్యున్నత స్థాయి కమిటీ  ఆమోదించింది. ఈ ప్రకృతి వైపరీత్యాలను ఎదుర్కొన్న ఐదు రాష్ట్రాల ప్రజలను ఆదుకోవాలనే ప్రధాన మంత్రి నరేంద్ర మోదీ నాయకత్వంలోని కేంద్ర ప్రభుత్వం సంకల్పాన్ని ఇది తెలియజేస్తుంది. హెచ్ఎల్సీ అదనపు కేంద్ర సహాయానికి ఎన్డీఆర్ఎఫ్ నుండి ఐదు రాష్ట్రాలకు 1,816.162 కోట్లు ఇచ్చారు. వివరాలు ఇలా ఉన్నాయి.
అస్సాంకు రూ.520.466 కోట్లు
హిమాచల్ ప్రదేశ్కు రూ.239.31 కోట్లు
కర్ణాటకకు రూ.941.04 కోట్లు
రూ. మేఘాలయకు 47.326 కోట్లు
రూ. నాగాలాండ్కు 68.02 కోట్లు
ఈ అదనపు సహాయం ఇప్పటికే రాష్ట్రాల వద్ద ఉంచిన స్టేట్ డిజాస్టర్ రెస్పాన్స్ ఫండ్ లో రాష్ట్రాలకు కేంద్రం విడుదల చేసిన నిధుల కంటే ఎక్కువగా ఉన్నాయి. 2022-–23 ఆర్థిక సంవత్సరంలో కేంద్ర ప్రభుత్వం రూ. 25 రాష్ట్రాలకు వారి ఎస్డీఆర్ఎఫ్లో రూ.15,770.40 కోట్లు, ఎన్డీఆర్ఎఫ్ నుండి 4 రాష్ట్రాలకు 502.744 కోట్లు ఇచ్చారు. విపత్తులు సంభవించిన వెంటనే, వారి నుండి మెమోరాండం అందే వరకు వేచి ఉండకుండా స్పందించడానికి కేంద్ర ప్రభుత్వం ఈ రాష్ట్రాలకు ఇంటర్-మినిస్టీరియల్ సెంట్రల్ టీమ్లను  నియమించింది.
ఆయుష్
మకర సంక్రాంతి నాడు కోటి మందికి పైగా 'సూర్య నమస్కారం' : శ్రీ సర్బానంద సోనోవాల్
- సూర్య నమస్కార్ కోసం ప్రపంచవ్యాప్తంగా పెద్ద సంఖ్యలో ఔత్సాహికుల పేర్లు నమోదు
'ఆజాదీ కా అమృత్ మహోత్సవ్' వేడుకలలో భాగంగా 14 జనవరి 2022న 'ప్రపంచ సూర్య నమస్కార్ ప్రదర్శన' కార్యక్రమం నిర్వహించనున్నారు. ఈ కార్యక్రమ నిర్వహణకు ఆయుష్ మంత్రిత్వ శాఖ సర్వసన్నద్ధమైంది. ఈ కార్యక్రమంలో 75 లక్షల మంది పాల్గొనేలా చూడాలని లక్ష్యంగా పెట్టుకోగా కోటి మంది పాల్గొనే అవకాశం ఉంది. ఈ రోజు ఇక్కడ నిర్వహించిన వర్చువల్ ప్రెస్ మీట్లో ఆయుష్ మంత్రి శ్రీ సర్బానంద సోనోవాల్ మాట్లాడుతూ కోవిడ్ -19 యొక్క ప్రస్తుత పునరుజ్జీవంలో మకర సంక్రాంతి నాడు సూర్య నమస్కార ప్రదర్శన మరింత సందర్భోచితంగా ఉంటుందని అన్నారు. “సూర్య నమస్కారం శక్తిని మరియు రోగ నిరోధక శక్తిని పెంపొందిస్తుంది.. ఇది నిరూపితమైన వాస్తవం. సూర్యనమస్కారం కరోనాను దూరంగా ఉంచగలుగుతుంది.ఈ కార్యక్రమంలో 75 లక్షల మంది పాల్గొనాలని మేము లక్ష్యంగా పెట్టుకున్నాము, అయితే రిజిస్ట్రేషన్ మరియు మా సంసిద్ధతను చూస్తుంటే, ఈ సంఖ్య కోటి దాటగలదని ఆశాభావంగా ఉంది." అని మంత్రి వివరించారు. "ఆయుష్ మంత్రిత్వ శాఖ ఈ కార్యక్రమాన్ని ప్రధాన మంత్రి శ్రీ నరేందర్ మోడీ గారి మార్గదర్శకత్వంలో ప్రారంభించింది." అని మంత్రి వివరించారు. ఈ వర్చువల్ సమావేశంలో సూర్య నమస్కారం మనస్సు మరియు శరీరాన్ని పునరుజ్జీవింపజేస్తుందని ఆయుష్ సహాయ మంత్రి డాక్టర్ ముంజపర మహేంద్రభాయ్ అన్నారు. "మాలిక్యులర్ జెనెటిక్స్పై యోగా ప్రభావాలు అధ్యయనం చేయబడుతున్నాయి" అని ఆయన చెప్పారు. ఈ శాఖ కార్యదర్శి ఆయుష్ వైద్య రాజేష్ కోటేచ మాట్లాడుతూ ఆజాదీ కా అమృత్ మహోత్సవ్లో భాగంగా ఈ కార్యక్రమం నిర్వహిస్తున్నట్లు తెలిపారు. " జీవశక్తికి సూర్య నమస్కారం.. జీవన శక్తి కే లియే సూర్య నమస్కారం" అని అతను చెప్పాడు. భారతదేశం విదేశాల నుండి అన్ని ప్రముఖ యోగా ఇన్స్టిట్యూట్లు, ఇండియన్ యోగా అసోసియేషన్, నేషనల్ యోగా స్పోర్ట్స్ ఫెడరేషన్, యోగా సర్టిఫికేషన్ బోర్డ్, ఫిట్ ఇండియా, వివిధ ప్రభుత్వ & ప్రభుత్వేతర సంస్థలు ఈ ప్రపంచవ్యాప్త కార్యక్రమంలో పాల్గొంటున్నాయి. సెలబ్రిటీలు, క్రీడా ప్రముఖులు వీడియో సందేశాల ద్వారా సూర్య నమస్కారాన్ని ప్రచారం చేయాలని భావిస్తున్నారు. శాయి యొక్క క్రీడాకారులు, సిబ్బంది కూడా ఈ కార్యక్రమంలో పాల్గొంటారు.
కార్యక్రమంలో పాల్గొన్నవారు, యోగా ఔత్సాహికులు తమను తాము సంబంధిత పోర్టల్లలో నమోదు చేసుకోవచ్చు మరియు జనవరి 14వ తేదీన సూర్య నమస్కార్ చేసే వీడియోలను అప్లోడ్ చేయాలి. ఈ కార్యక్రమానికి సంబంధించి రిజిస్ట్రేషన్ లింక్లు సంబంధిత వెబ్సైట్లలో అందుబాటులో ఉన్నాయి. వీటికి సంబంధించి ఆయుష్ మంత్రిత్వ శాఖ ద్వారా విస్తృతంగా పంపిణీ చేయబడతాయి.
ఈ కార్యక్రమంలో పాల్గొనదలచినవారు, ఔత్సాహికులు తమ పేర్లను ఈ క్రింది పోర్టల్లలో నమోదు చేసుకోవచ్చు:
https://yoga.ayush.gov.in/suryanamaskar
https://yogacertificationboard.nic.in/suryanamaskar/
https://www.75suryanamaskar.com
ఆర్థిక మంత్రిత్వ శాఖ
జులై, 2020 నెలలో జీఎస్టీ ఆదాయపు వసూళ్లు
గత జులై నెలలో వసూలైన స్థూల జీఎస్టీ ఆదాయం రూ.87,422 కోట్లు
జులై, 2020 నెలలో మొత్తంగా రూ.87,422 కోట్ల మేర స్థూల జీఎస్టీ ఆదాయం వసూలు అయింది. ఇందులో సీజీఎస్టీ వసూళ్లు రూ.16,147 కోట్లు గాను, ఎస్జీఎస్టీ రూ.21,418 కోట్లు గాను, ఐజీఎస్టీ రూ.42,592 కోట్లు గాను  మరియు సెస్ రూ.7,265 కోట్లు గాను  నిలిచింది. గత ఏడాది ఇదే నెలలో జీఎస్టీ ఆదాయంతో పోలిస్తే ఈ నెల ఆదాయం 86 శాతానికి సమానం. ఈ నెలలో, వస్తువుల దిగుమతి ద్వారా వచ్చే ఆదాయం 84% మరియు దేశీయ లావాదేవీల ద్వారా వచ్చిన ఆదాయం  గత ఏడాది ఇదే నెలలో వచ్చిన ఆదాయంలో 96 శాతానికి సమానం. గత నెల ఆదాయాలు ప్రస్తుత నెల ఆదాయాల కంటే ఎక్కువగా ఉన్నాయి. ఏదేమైనా, మునుపటి నెలలో, పెద్ద సంఖ్యలో పన్ను చెల్లింపుదారులు కోవిడ్-19 కారణంగా అందించిన ఉపశమనం కారణంగా ఫిబ్రవరి, మార్చి మరియు ఏప్రిల్ 2020 లకు సంబంధించిన పన్నులను కూడా చెల్లించారు. రూ.5 కోట్ల కంటే తక్కువ టర్నోవర్ ఉన్న పన్ను చెల్లింపుదారులు.. ఈ ఏడాది సెప్టెంబర్ వరకు రిటర్న్స్ దాఖలు చేయడానికి గాను ప్రభుత్వం సడలింపు కల్పించిన విషయం తెలిసిందే. ప్రస్తుత సంవత్సరంలో నెలవారీ స్థూల జీఎస్టీ ఆదాయ పోకడలను ఈ కింది చార్ట్ చూపిస్తుంది. జులై, 2019 తో పోలిస్తే మరియు పూర్తి 2020 సంవత్సరానికి జులై నెలలో ప్రతి రాష్ట్రంలో సేకరించిన జీఎస్టీ గణాంకాలను పట్టిక ప్రతిబింబిస్తుంది.
రసాయనాలు, ఎరువుల మంత్రిత్వ శాఖ
నైపెర్ మొహాలి మరియు రాయ్ బరేలీల పనితీరును వీడియో కాన్ఫరెన్సు ద్వారా సమీక్షించిన - శ్రీ గౌడ మరియు శ్రీ మాండవియా.
పరీక్ష, కన్సల్టెన్సీ మరియు ఇంక్యుబేషన్ సెంటర్ల వంటి సేవలను విస్తరించడం ద్వారా పరిశ్రమలకు ముఖ్యంగా ఎమ్.ఎస్.ఎమ్.ఈ. లకు మద్దతు ఇవ్వవలసిన అవసరం ఎంతైనా ఉంది : గౌడ
ప్రజల శ్రేయస్సుపై భారీ ప్రభావాన్ని చూపే పరిశోధన పనులను ప్రాధాన్యతతో వేగవంతం చేయాలి : మాండవీయ
మొహాలీ మరియు రాయ్ బరేలీలలో ఉన్న జాతీయ ఫార్మాస్యూటికల్ విద్యా, పరిశోధనా సంస్థ  పనితీరుపై కేంద్ర రసాయన, ఎరువుల శాఖ మంత్రి శ్రీ డి. వి. సదానంద గౌడ మరియు కేంద్ర రసాయనాలు ఎరువుల శాఖ సహాయ మంత్రి శ్రీ మన్ సుఖ్ మాండవీయ, నిన్న వీడియో కాన్ఫరెన్సు ద్వారా సమీక్షా సమావేశం నిర్వహించారు.
ఈ సమావేశంలో ఫార్మాస్యూటికల్స్ శాఖ కార్యదర్శి, డాక్టర్ పి. డి. వాఘేలాతో పాటు ఫార్మాస్యూటికల్స్ విభాగానికి చెందిన ఇతర సీనియర్ అధికారులు పాల్గొన్నారు.
ఈ సమావేశంలో శ్రీ గౌడ మాట్లాడుతూ, రాబోయే బల్క్ డ్రగ్ మరియు వైద్య పరికరాల పార్కుల అభివృద్ధిలో నైపెర్ సంస్థలకు ఎంతో ముఖ్య పాత్ర ఉందని పేర్కొన్నారు. టిబి, మలేరియా, కాలా అజార్, క్యాన్సర్, మధుమేహం, ఊబకాయం వంటి వ్యాధుల నివారణకు అవసరమైన ఔషధాల ఆవిష్కరణపై దృష్టి పెట్టాలని ఆయన సూచించారు. ఔషధాల పునర్వినియోగం మరియు ఔషధాల అభివృద్ధి వంటి ఇతర అంశాలపై కూడా దృష్టి పెట్టాలని ఆయన కోరారు. ప్రధానమంత్రి శ్రీ నరేంద్ర మోడీ ఆధ్వర్యంలోని ప్రస్తుత ప్రభుత్వం ఆర్ & డి. పై ప్రత్యేక దృష్టి కేంద్రీకరిస్తున్నందున, మొహాలీ లో ఉన్న నైపెర్ వంటి సంస్థలు, తమ స్వంత సెంటర్ ఆఫ్ ఎక్సలెన్స్ కేంద్రాలను అభివృద్ధి చేసుకోవాలని ఆయన సూచించారు.
పరీక్ష, కన్సల్టెన్సీ మరియు ఇంక్యుబేషన్ సెంటర్ల వంటి సేవలను విస్తరించడం ద్వారా పరిశ్రమలకు ముఖ్యంగా ఎమ్.ఎస్.ఎమ్.ఈ. లకు మద్దతు ఇవ్వవలసిన అవసరం ఎంతైనా ఉందని, ఆయన చెప్పారు. ఆదాయాన్ని పెంపొందించే ప్రతి అవకాశాలను అన్వేషించాలనీ, నైపెర్ సంస్థలు స్వయం ప్రతిపత్తి సంస్థలుగా అభివృద్ధి చెందాలనీ, ఆయన సూచించారు. పరిశ్రమలు, విద్యా సంస్థల అనుసంధానాలను బలోపేతం చేయాల్సిన అవసరం ఉందనీ, ఇది నైపెర్ సంస్థలు కలిగి ఉన్న పేటెంట్లను వాణిజ్య సరళిలో వినియోగించుకోడానికి ఉపయోగపడుతుందనీ ఆయన పేర్కొన్నారు.
ప్రజల శ్రేయస్సుపై పెద్దగా ప్రభావాన్ని చూపే పరిశోధన పనులకు ప్రాధాన్యత ఇచ్చి వేగవంతం చేయాలని శ్రీ మన్ సుఖ్ మాండవియా సూచించారు.
నైపెర్, మొహాలి డైరెక్టర్ ఇన్ చార్జిగా వ్యవహరిస్తున్న, నైపెర్, రాబరేలి, డైరెక్టర్, డాక్టర్ ఎస్.జె.ఎస్. ఫ్లోరా ఈ సందర్భంగా, నైపెర్, మొహాలి మరియు రాబరేలికి సంబంధించిన వివిధ అంశాలను సంక్షిప్త ప్రదర్శన ద్వారా వివరించారు. ఫార్మసీ రంగంలో, ఎన్.ఐ.ఆర్.ఎఫ్. ప్రకటించిన ర్యాంకుల జాబితాలో, నైపెర్ మొహాలీ తృతీయ స్థానాన్ని సాధించగా, నైపర్ రాయబరేలీ 18వ స్థానాన్ని సాధించినట్లు ఆయన తెలియజేశారు. అన్ని భద్రతా జాగ్రత్తలతో 2020 సెప్టెంబర్ 28వ తేదీన నైపెర్ ఉమ్మడి ప్రవేశ పరీక్ష జరుగుతుందనీ, అక్టోబర్ నుండి నూతన విద్యా సంవత్సరం ప్రారంభమవుతుందనీ, ఆయన వివరించారు.
జాతీయ ఫార్మాస్యూటికల్ విద్య మరియు పరిశోధనా సంస్థ  - ఔషధ శాస్త్రాలలో ఒక జాతీయ స్థాయి సంస్థ. ఔషధ శాస్త్రాలలో అధునాతన అధ్యయనాలు మరియు పరిశోధనలకు ఒక శ్రేష్ఠమైన కేంద్రంగా రూపొందించాలనే ఉద్దేశ్యంతో దీనిని నెలకొల్పడం జరిగింది.
ప్రస్తుతం దేశవ్యాప్తంగా మొహాలి, అహ్మదాబాద్, హైదరాబాద్, రాయ్ బరేలి, గౌహతి, హాజీపూర్, కోల్కతాలలో ఏడు నైపర్ సంస్థలు ఉన్నాయి. నైపర్ ను, భారత ప్రభుత్వం "జాతీయ ప్రాముఖ్యత గల సంస్థ" గా ప్రకటించింది.
మానవ వనరుల అభివృద్ధి మంత్రిత్వ శాఖ
ఐఐటి గౌహతి 22వ స్నాతకోత్సవాన్ని ఉద్దేశించి వర్చువల్ పద్ధతిలో ప్రసంగించనున్న ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ గౌహతి , ఐఐటి 22వ స్నాతకోత్సవాన్ని ఉద్దేశించి సెప్టెంబర్ 22 ,2020 వ తేదీ మంగళవారం మధ్యాహ్నం 12 గంటలకు ప్రసంగించనున్నారు. కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశాంఖ్, అస్సాం ముఖ్యమంత్రి శర్వానంద్ సోనోవాల్, విద్యాశాఖ సహాయమంత్రి శ్రీ సంజయ్ ధోత్రే, ఇతర ప్రముఖులు ఈ కార్యక్రమంలో పాల్గొంటారు. ఐఐటి గౌహతి, ఛైర్మన్, బోర్డ్ ఆఫ్ గవర్నర్స్ డాక్టర్ రాజీవ్.ఐ.మోడీ, ప్రోఫెసర్ టి.జి.సీతారాం, డైరక్టర్, ఐఐటి, గౌహతి ఈ కార్యక్రమంలో పాల్గొంటారు.
1803 మంది విద్యార్థులలో 687 మంది బిటెక్ విద్యార్థులు, 637 మంది ఎంటెక్ విద్యార్థులు రేపు డిగ్రీలు అందుకోనున్నారు.
కాన్వకేషన్ లో, గ్రాడ్యుయేట్లు సాధించిన విజయాన్ని ఆన్లైన్ ద్వారా వర్చువల్ విధానంలో చూసేందుకు ఈ సంస్థ ఒక వర్చువల్ రియాలిటీ ఆధారిత అవార్డుల పంపిణీ ని రూపొందించింది. ఇందులో పట్టా అందుకునే వ్యక్తి, డైరక్టర్ నుంచి అవార్డు అందుకుంటున్నట్టు ఇంటి వద్దనే కూర్చుని తిలకించవచ్చు.
ఈ సంస్థ ఒక ఫోటో బూత్ను కూడా ఏర్పాటు చేసింది. వివిధ నేపథ్యాలతో విద్యార్థులు క్యాంపస్ లోని కొన్నిఎంపిక చేసిన ప్రాంతాల నుంచి విద్యార్థులు కొన్ని ఎంపిక చేసిన క్యాంపస్ లలో ఫోటోలు తీయడానికి విశ్వవిద్యాలయం ఒక ఫోటో బూత్ ను ఏర్పాటు చేసింది. ఇన్స్టిట్యూట్ వర్చువల్ విజిట్ కు ఐఐటి గౌహతి విద్యార్థులు ఒక టెలిప్రెసెన్స్ మాడ్యూల్ను అభివృద్ధి చేశారు
ఈ ఈవెంట్ లైవ్ యూట్యూబ్ లో.లింక్ : and Facebook .